stanford-oval/wikipedia huggingface dataset:
מאיר הרמן
ביוגרפיה

נולד ב-1913 ליוסף ודבורה הרמן. הגיע לנס ציונה ב-1936 כנוטר. ב-15 בפברואר 1939, במהלך המרד הערבי הגדול, נפצע קשה כאשר רכב שהסיע פועלים שאותו איבטח עלה על מוקש. כבר מצעירותו היה חבר תנועת בית"ר ופעיל בהנהלת אגודת הספורט הארצית שלה. היה חבר מרכז תנועת החרות וראש הסניף שלה בנס ציונה. כנציג בית"ר היה ממייסדי קבוצת הכדורגל המאוחדת של המושבה, סקציה נס ציונה.
כשהוכרזה נס ציונה כמועצה מקומית ב-1949, התמנה לחבר המועצה. בבחירות המוניציפליות ב-1950 נבחר למועצה ברשימת "למען נס ציונה" של ראש המועצה יוסף סמל, שהייתה מזוהה עם המפלגות הלא-פועליות. כיהן במועצה עד 1955. לפרנסתו, עבד בגזברות המועצה ועמד בראש מחלקת הגבייה שלה.
בבחירות 1978, לאחר שפרש לגמלאות מעבודתו במועצה, נבחר לעמוד בראש רשימת הליכוד למועצה המקומית. הרשימה זכתה במירב הקולות, והוא נבחר לראשות המועצה. כראש מועצה הוא פעל להשגת איזון תקציבי, עסק בשיקום שכונות ובקידום תוכניות מתאר במושבה ואישורן. בבחירות 1983 לא התמודד שוב. ניהל גמ"ח להלוואות ללא ריבית על שם יוסף סמל. ב-1988 זכה באות "יקיר העיר נס ציונה".
הרמן נפטר ב-1995 ונקבר בבית הקברות בנס ציונה. שמו מונצח ברחוב בצפון המושבה.
על שמו מתקיימת מדי שנה בנס ציונה אליפות ארצית בטניס שולחן.
חיים אישיים

היה נשוי לסימה (נפטרה ב-2007). בנם עמי הרמן כיהן כסגן ראש העיר נס ציונה. בתם נילי רינת כתבה את הספר "אלה הם חיי".
הערות שוליים

↑  9 נפצעו במוקש ליד גן-רוה, המשקיף, 16 בפברואר 1939
↑  ד"ר אלטמן בנס ציונה, חרות, 8 ביולי 1955
↑  ח"כ י. שופמן: מבצע סיני - פרי מאבק תנועת החרות, חרות, 11 בדצמבר 1956
↑  אריה חשביה, נס-ציונה: עיר עם לב של מושבה, נס ציונה תשס"ג עמ' 149
↑  "חרות" בראשל"צ טרם דנה בבחירות לעיריה, דבר, 21 באוגוסט 1978
↑  אריה חשביה, נס-ציונה: עיר עם לב של מושבה, נס ציונה תשס"ג, עמ' 157
↑  קברו, באתר BillionGraves
↑  אליפות ארצית בטניס שולחן על שם מאיר הרמן ז"ל, באתר ניהול תחרויות טניס שולחן בישראל
↑  הבניין החדש בשטח ההיסטורי של נס ציונה, באתר "my ziona", 22 בדצמבר 2022
Call of Duty: Modern Warfare 3

| --- | --- |

עטיפת המשחק
 כללי
 תאריך הוצאה:  8 בנובמבר 2011 
 סוגה:  משחק ירי בגוף ראשון
 פיתוח:  Infinity Ward
 הוצאה לאור:  Activision
 ארץ מקור:  ארצות הברית 
 שפות:  אנגלית, ספרדית, צרפתית, איטלקית, גרמנית, רוסית 
 הפצה:  Activision Sledgehammer Games
 סדרה:  Call of Duty
 דרישות תוכנה
 מנוע משחק:  IW engine 5.0
 מצבי משחק:  שחקן יחיד, מרובה משתתפים
 דירוג:  BBFC:‏ 18 ESRB:‏ M PEGI:‏ 18
 פלטפורמות:  Windows, Mac,‏ Wii, פלייסטיישן 3 ו-Xbox 360
 מדיה:  דיסק אופטי
 המשחק הקודם:  Call of Duty: Black Ops
 המשחק הבא:  Call of Duty: Black Ops 2
 דרישות מערכת
 בקרים:  מקלדת ועכבר/ג'ויסטיק
 
 callofduty.com/mw3
 
Call of Duty: Modern Warfare 3 הוא משחק מסוג ירי בגוף ראשון שפותח על ידי החברות Infinity Ward ו-Sledgehammer Games והופץ על ידי חברת המשחקים Activision לפלייסטיישן 3, ל-Xbox 360, ל-Wii ולמחשב. המשחק מהווה המשך למשחק Call of Duty: Modern Warfare 2 והוא השמיני בסדרת משחקי Call of Duty.
המשחק יצא לחנויות בתאריך ה-8 בנובמבר 2011. במהלך 24 שעות נמכרו 6.5 מיליון עותקים בארצות הברית ובבריטניה בלבד, בסכום כולל של 400 מיליון דולרים, עובדה שזיכתה את המשחק בהשקה הגדולה ביותר בכל הזמנים.
משחקיות

בדומה לקודמיו, MW3 הוא משחק ירי בגוף ראשון. ניתן לשחק במצב שחקן יחיד על בסיס עלילה וכן להתמודד מול שחקנים אחרים ברשת במצב מרובה משתתפים.
משחקיות > משימות מיוחדות

במצב זה, משתתף השחקן לבדו, בעזרת המחשב, בעזרת שחקן נוסף ברשת או במסך מפוצל. רוב המשימות קשורות בעקיפין לעלילה.
משחקיות > מצב הישרדות - Survival

במצב זה מתוארת עלילה ייחודית, בה נשאר השחקן לבדו בשדה הקרב ומגיעים אליו אויבים בזה אחר זה, באופן דומה למשחקים הקודמים בסדרה כמו Call of Duty: World at War.
במצב זה זמינות כל המפות הקיימות במצב מרובה המשתתפים וניתן להרוויח בו בונוסים וכסף על הריגות. ניתן לרכוש איתו, שדרוגים, תחמושת, תמיכה אווירית, תמיכה קרקעית ועוד. במהלך הקרב נפתחות חבילות במקומות שונים בזירה, וכל אחת מהן מכילה דברים שונים אשר יכולים לעזור לשרוד בקרב, בהם גם כלי נשק, תחמושת ושדרוגים.
משחקיות > משחק מרובה משתתפים

במצב זה ניתן להתחרות עם שחקנים נוספים ברשת במגוון מצבי משחק.
בניגוד למשחקים הקודמים בסדרה, בהם היה ניתן לקבל בונוסים רק על ידי הריגות רצופות (Killstreaks), במשחק ניתן להשיג בונוסים במהלך המשחק במגוון דרכים, כגון כיבוש דגלים, חיסול אויבים, תמיכה בקבוצה, וכדומה. לאחר הקרב השחקן מקבל ניקוד לפי תפקודו בקרב ובעזרתם לרכוש בונוסים נוספים.
השחקן יכול לבחור עם אילו נשקים הוא יוצא לקרב. לכל נשק יכולת מיוחדת וכן מגוון שדרוגים כגון ידית הסתערות, כוונות, ומטול רימונים.
ניתן גם לשחק במצבי המשחק גם במסך מפוצל באופן מקומי (Local LAN).
במשחק נוספו מספר מצבי לחימה ביניהם:
"ווידוי הריגות" ("kill confirm") - במצב זה כל הריגת אויב מפילה דסקית מגופו והקבוצה המנצחת צריכה לאסוף יותר דסקיות אויב מהקבוצה המפסידה.
אם נהרג חבר קבוצה של השחקן, נופלת מגופו דסקית אדומה ואם השחקן אוסף אותה הוא מונע מהאויב לאסוף אותה, ומקבל ניקוד.בהריגת אויב תצוץ דסקית זהובה ואספתה גם מביאה נקודות.ניתן גם לאסוף דסקיות של אויבים שחברי הצוות של השחקן הרגו ובכך "לגנוב" להם את הדסקית.
"מגן קבוצתי" ("Team Defender") - במצב זה המשחק מתחיל בכיבוש דגל והשחקן הראשון שנהרג לקבוצה שכבשה את הדגל הופך למיוחד.
הקבוצה שכבשה מקבלת ניקוד כפול מהקבוצה שלא כבשה על כל הריגה ועל הקבוצה שכבשה להגן על השחקן המיוחד כי אם ימות יופיע הדגל שוב וכך הלאה עד לכמות הריגות מסוימת לקבוצה עם המיוחד.
קיימים מצבי לחימה נוספים למשחקים פרטיים:
"נגוע" ("Infected") - במצב זה נבחר שחקן באופן אקראי והוא מקבל אקדח ללא כדורים, סכין זריקה, נעץ טקטי וסכין. לשאר הלוחמים סוגים שונים של כלי נשק. כאשר ה"נגוע" הורג אדם הוא הופך לנגוע גם הוא. השחקנים מקבלים ניקוד על משחקם, המשחק נגמר בתום הזמן או כאשר כל השחקנים נגועים והקבוצה שמנצחת היא זו שמצליחה להשיג את מירב הנקודות במהלך המשחק.
"אזור הצנחה" ("Drop Zone") - בדומה לכיבוש שטחים, על שחקני קבוצה אחת להחזיק שטח בו יפלו 4 חבילות. המשחק מסתיים כאשר קבוצה כבשה מספיק שטחים כאלו. במצב זה ניתן לקבל בונוסים רבים בעזרת החבילות ונקודות רבות.
"צוות ג'אגרנוט" ("Team Juggernaut") - בכל קבוצה יש ג'אגרנוט (לוחם בעל שריון כבד וכוח חזק יותר משאר השחקנים). כאשר מטרת הקבוצות לחסל את הלוחם של הקבוצה היריבה.
"משחקי נשק" (Gun Game) - מצב בו קיימים עשרים כלי נשק מוגדרים. כל שחקן מתחיל עם הנשק החלש ביותר (בדרך כלל אקדח פשוט) ובעזרת הריגות עובר לכלי נשק מתקדמים וחזקים יותר. הריגה עם סכין לא מעניקה נשק חדש אלא מורידה את הנדקר רמה אחורה. המנצח הוא הראשון שהרג אדם עם כל כלי הנשק. המצב קיים גם במשחק הקודם בסדרה, Call of Duty: Black Ops.
"אחד במחסנית" ("One in the Chamber")  - מצב שבו כל לוחם מקבל כדור אחד בנשק שנבחר מראש, והדרך היחידה לקבל עוד כדורים היא להרוג שחקנים אחרים, כאשר בכל הריגה מקבלים כדור נוסף. ניתן להשתמש בסכין כאשר נגמרים הכדורים.
"כסף במאורה" ("Money in the Denk")  - גרסה מיוחדת למצב המשחק "חבלה", במצב זה נושא הפצצה הופך לג'אגרנוט בעל אקדח קטלני והטוב ביותר במשחק .
מוזיקה

את המוזיקה למשחק כתב והלחין בריאן טיילר.כל השירים נכתבו והולחנו על ידי בריאן טיילר.
| Call of Duty: Modern Warfare 3 - פסקול המשחק המקורי> מס' | Call of Duty: Modern Warfare 3 - פסקול המשחק המקורי> שם | Call of Duty: Modern Warfare 3 - פסקול המשחק המקורי> משך | Call of Duty: Modern Warfare 3 - פסקול המשחק המקורי>  | Call of Duty: Modern Warfare 3 - פסקול המשחק המקורי>  | Call of Duty: Modern Warfare 3 - פסקול המשחק המקורי>  | Call of Duty: Modern Warfare 3 - פסקול המשחק המקורי>  | Call of Duty: Modern Warfare 3 - פסקול המשחק המקורי>  | Call of Duty: Modern Warfare 3 - פסקול המשחק המקורי>  | Call of Duty: Modern Warfare 3 - פסקול המשחק המקורי>  |
| --- | --- | --- | --- | --- | --- | --- | --- | --- | --- |
| 1. | Call Of Duty: MW3 (שיר הנושא)  | 2:10 |  |  |  |  |  |  |  |
| 2. | Russian Warfare  | 1:36 |  |  |  |  |  |  |  |
| 3. | Prague Hostilities  | 3:42 |  |  |  |  |  |  |  |
| 4. | I Stand Alone  | 4:41 |  |  |  |  |  |  |  |
| 5. | Hamburg Invasion  | 2:57 |  |  |  |  |  |  |  |
| 6. | Battle For New York  | 6:25 |  |  |  |  |  |  |  |
| 7. | Heroes  | 2:42 |  |  |  |  |  |  |  |
| 8. | Paris Siege  | 5:11 |  |  |  |  |  |  |  |
| 9. | Special Forces  | 3:35 |  |  |  |  |  |  |  |
| 10. | Russian Deliberations  | 1:46 |  |  |  |  |  |  |  |
| 11. | London Attack  | 3:28 |  |  |  |  |  |  |  |
| 12. | First Contact  | 5:42 |  |  |  |  |  |  |  |
| 13. | The Will Of A Single Man  | 2:10 |  |  |  |  |  |  |  |
| 14. | Subterranean Recon  | 5:07 |  |  |  |  |  |  |  |
| 15. | Scouting The Enemy  | 6:52 |  |  |  |  |  |  |  |
| 16. | Undersea Warfare/Somali Payback  | 6:57 |  |  |  |  |  |  |  |
| 17. | Warlords  | 3:21 |  |  |  |  |  |  |  |
| 18. | Manhattan Assault  | 4:53 |  |  |  |  |  |  |  |
| 19. | Arabian End Game  | 2:58 |  |  |  |  |  |  |  |
| 20. | MW3 End Credits  | 2:24 |  |  |  |  |  |  |  |
| משך כולל: | משך כולל: | 78:49 |  |  |  |  |  |  |  |
הערות שוליים

↑  Modern Warfare 3 Has Biggest Launch Of Anything Ever באתר IGN‏, 11.11.2011.
↑  Call of Duty: Modern Warfare 3 sets new launch records באתר GameSpot‏, 11.11.2011.
| סדרת משחקי Call of Duty |
| --- | --- | --- |
| משחקים | משחקים |  |
| מלחמת העולם השנייה | Call of Duty • ‏Call of Duty 2 • ‏Call of Duty 3 • ‏Call of Duty: Vanguard |  |
| Modern Warfare | Call of Duty 4: Modern Warfare • ‏Call of Duty: Modern Warfare 3 • Call of Duty: Modern Warfare 2‏ • Call of Duty: Modern Warfare (2019)‎ |  |
| Black Ops | Call of Duty: World at War • ‏Call of Duty: Black Ops • ‏Call of Duty: Black Ops 2 • ‏Call of Duty: Black Ops 3 • ‏ Call of Duty: Black Ops Cold War |  |
| משחקים אחרים | Call of Duty: Ghosts • ‏Call of Duty: Advanced Warfare • Call of Duty: United Offensive ‏ • Call of Duty: Finest Hour ‏ • Call of Duty 2: Big Red One ‏ • Call of Duty: Roads to Victory ‏ • Call of Duty 4: Modern Warfare - Nintendo DS ‏ • Call of Duty: Modern Warfare – Mobilized ‏ • Call of Duty: Modern Warfare 3 downloadable content ‏ • Call of Duty: Modern Warfare 3 – Defiance ‏ • Call of Duty: World at War – Final Fronts ‏ • Call of Duty: World at War - Nintendo DS ‏ • Call of Duty: World at War – Zombies ‏ • Call of Duty: Black Ops – Zombies ‏ • Call of Duty: Black Ops – Declassified |  |
| שונות | שונות |  |
| דמויות | Captain Price |  |
| מדיה | Modern Warfare 2: Ghost ‏ • Find Makarov: Operation Kingfish ‏ • Not Ready to Die ‏ • Carry On |  |
| אחרים | Controversies surrounding Call of Duty: Modern Warfare 2 ‏ • Call of Duty: Elite ‏ • Call of Duty: Experience 2011 • Press F to pay respects |  |
| אולפני פיתוח | Activision ‏ • Amaze Entertainment ‏ • Aspyr ‏ • Exakt Entertainment ‏ • Gray Matter Interactive ‏ • Ideaworks Game Studio ‏ • Infinity Ward ‏ • n-Space ‏ • נוקיה ‏ • nStigate Games ‏ • Raven Software ‏ • Rebellion Developments ‏ • Sledgehammer Games ‏ • Spark Unlimited ‏ • Treyarch |  |
קטגוריה:Call of Duty
| --- | --- |
בקרת זהויות :  BnF: cb165611687 (data)  MusicBrainz release group: 9b4baacf-3f86-4bd8-9c09-7f2235d9f0b8 
סצנה מתוך העלילה.
ריאקטור

ריאקטור הוא כלי בו מתבצעת תגובה כימית.
סוגים

פרק זה לוקה בחסר. אנא תרמו לוויקיפדיה ו.
הריאקטורים הנפוצים בתעשייה

ריאקטור מנתי (Batch Reactor).
ריאקטור בחוש רציף (CSTR).
ריאקטור צינורי (PFR).
בריאקטור מנתי אין כניסה ויציאה של מגיבים או תוצרים במהלך הראקציה.
הריאקטור משמש בדרך כלל לתגובות בפאזה נוזלית. בריאקטור מנתי אידיאלי הריכוזים משתנים עם הזמן אולם הריכוז בכל נקודה בריאקטור בזמן מסוים זהה (בחישה אידיאלית). נוסף לכך גם הטמפרטורה בריאקטור בזמן מסוים זהה בכל נקודה בריאקטור ומשתנה עם הזמן בהתאם לאופי הריאקציה (אקסותרמי – עולה, אנדותרמי יורדת).
בריאקטור רציף ישנה כניסה ויציאה של מגיבים/תוצרים מתוך ואל הריאקטור במהלך התגובה. ריאקטור CSTR נפוץ בתעשייה ומשמש בעיקר לתגובות בפאזה נוזלית.
בעבודה בריאקטור CSTR אידיאלי הריכוזים אינם משתנים כפונקציה של הזמן ו/או המקום. הזנת המגיבים מתבצעת במקביל להוצאת התוצרים, כאשר ריכוז המגיב בריאקטור אחיד ושווה לריכוזו ביציאה. עם כניסת המגיב לריאקטור ריכוזו יורד מיד לריכוז היציאה. הטמפרטורה יכולה להשתנות עם הזמן אם הריאקטור מבודד או להישאר איזותרמי עם חימום קירור (שוב בהתאם לריאקציה). ב-CSTR אידיאלי גם הטמפרטורה במכל אחידה ושווה לזו של החומר ביציאה מהריאקטור.
ריאקטור PFR משמש למגוון סוגי תגובות – תגובות בפאזה גזית אחידה, תגובות בפאזה נוזלית אחידה ותגובות גז-נוזל או גז-מוצק-נוזל.
ריאקטור PFR הוא ריאקטור רציף, אך להבדיל מריאקטור CSTR בריאקטור PFR ישנו שינוי רציף של ריכוזי מגיבים ותוצרים לאורך הריאקטור ולא נפילה מיידית לריכוז יציאה. הריכוז בריאקטור משתנה כתלות במיקום אך לא עם הזמן (במצב עמיד).
הריאקטורים הנפוצים בתעשייה > סוגי ריאקטורים צינוריים

ריאקטור צינורי בוכנתי (PFR) בו הזרימה בוכנתית, טורבולנטית ומהירה יחסית.
ריאקטור צינורי למינרי (LFR) בו הזרימה למינרית ובאופן יחסי איטית.
ריאקטור צינורי ממולא (Packed Bed). חלק מסוים מנפח הריאקטור ממולא בחלקיקי קטליזטור מוצק, אשר הראקציה מתבצעת על פניו. הזרימה בריאקטור מתבצעת בחללים הפנויים בין חלקיקי הקטליזטור, ולכן טורבולנטית. אופן זרימה זה מגביר את הבחישה הרדיאלית, ומקנה לריאקטור זה אופי דומה לשל PFR.
דאגלס אדמס

| --- | --- |

דאגלס אדמס
 לידה:  11 במרץ 1952 קיימברידג', בריטניה
 פטירה:  11 במאי 2001 (בגיל 49) סנטה ברברה, קליפורניה, ארצות הברית
 שם לידה:  Douglas Noël Adams 
 מדינה:  הממלכה המאוחדת 
 לאום:  בריטי
 מקום קבורה:  בית הקברות הייגייט 
 מקום מגורים:  סנטה ברברה, ברנטווד, לונדון, קיימברידג' 
 שם עט:  David Agnew 
 עיסוק:  סופר
 מקום לימודים:  בית ספר ברנטווד, קולג' סנט ג'ון 
 שפות היצירה:  אנגלית
 סוגה:  מדע בדיוני, קומדיה, סאטירה 
 יצירות בולטות:  הטרילוגיה בחמישה חלקים "מדריך הטרמפיסט לגלקסיה (סדרת ספרים)"
 תקופת הפעילות:  מ-1974 
 בן או בת זוג:  ג'ין בלסון (25 בנובמבר 1991–11 במאי 2001) 
 צאצאים:  פולי ג'יין רוקט אדמס 
 פרסים והוקרה:  פרס אינקפוט (1983)  פרס דיטמאר (1980) 
 douglasadams.com
 חתימה:   
 
דאגלס נואל אדמס (באנגלית: Douglas Noël Adams‏; 11 במרץ 1952 – 11 במאי 2001) היה סופר מדע בדיוני אנגלי. ידוע כמחבר סדרת ספרי "מדריך הטרמפיסט לגלקסיה".
בגיל 26 כתב אדמס סדרת 20 תסכיתי רדיו בשם מדריך הטרמפיסט לגלקסיה, ששודרו ברשת ה-BBC האנגלית בשנת 1978. פרקי הסדרה הפכו לספר בשם זה, שיצא לאור ב-12 באוקטובר 1979. הספר הצליח מאוד והפך לסדרת ספרי מדע בדיוני מהמצליחות בעולם. הספר השני בסדרה המסעדה שבסוף היקום הופיע בדיוק שנה לאחר מכן, באוקטובר 1980, והספר השלישי החיים, היקום וכל השאר יצא באוגוסט 1981.
ב-1981 הופקה ב-BBC סדרת טלוויזיה בת שישה פרקים באותו שם המבוססת על סדרת התסכיתים. בנוסף, כתב אדמס שני ספרים בסדרת עלילותיו של הבלש ההוליסטי, דירק ג'נטלי, ושני ספרים נוספים בסדרת מדריך הטרמפיסט לגלקסיה, "היו שלום ותודה על הדגים" (1984) ו"לא מזיק ברובו" (1992), החלק החמישי והאחרון.
אדמס פעל למען איכות הסביבה, ובפרט למען מינים נעלמים. במסגרת פעילות זו, כתב את הספר "הזדמנות אחרונה לראות".
ביוגרפיה > ילדות

אדמס נולד ב-11 במרץ 1952 בקיימברידג' שבבריטניה. אדמס, שהיה ידוע בכינוי DNA (ראשי התיבות של שמו), התגאה בעובדה שנולד שנה בלבד לפני שווטסון וקריק גילו את מבנה ה-DNA באותה עיר. המצב הכלכלי של משפחתו של אדמס היה "גרוע למדי", והם עברו מקיימברידג' לפאתי מזרח לונדון שישה חודשים לאחר הולדתו.
לאחר גירושיי הוריו (ג'אנט אדמס וכריסטופר דאגלס אדמס) בשנת 1957, עבר אדמס יחד עם אחותו סוזן, אמו והוריה של אמו, לברנטווד שבאסקס. סבתו של אדמס הפכה את ביתה למקלט לבעלי-חיים פצועים, שלפי דבריה הזיקו לאדמס, וגרמו לו להתקפי חום ואסתמה.
ב-1959 התחיל ללמוד בבית הספר ברנטווד, ונחשב לתלמיד מבריק. עם זאת אמר: "ימי בית הספר זכורים לי במעורפל. הם היו הדבר שהתרחש ברקע, כשאני ניסיתי להקשיב לביטלס". הגורם השני שהשפיע על אדמס היה מונטי פייתון. אחרי שנים של האזנה לתוכניות רדיו שלהם, הוא מתאר כהתגלות דתית את הרגע שבו הבין "שאנשים אינטליגנטיים יכולים להתבטא דרך צחוק - ובו בזמן להשתטות עד מאוד".
כאשר היה בן 13, התחתנה אמו בשנית, ועברה לגור בדורסט. בעקבות עזיבתה הפך אדמס מתלמיד יום בבית הספר לתלמיד פנימייה. את חייו בפנימייה תיאר כך: "נראה לי שהם מבלים יפה (תלמידי הפנימייה), ואכן נהניתי מאוד מחיי בפנימייה. יש בי חלק שאוהב לחשוב בחיבה על הפן המתבודד והמורד שבי, אבל מדויק יותר לומר שאני אוהב להתחכך כנגד איזה ממסד חמים ונעים. אין טוב מכמה איסורים שאפשר לבעוט בהם בנוחות."
ביוגרפיה > עבודות ראשונות

חלק מכתביו המוקדמים של אדמס התפרסמו בזמן לימודיו, בבית הספר שבו למד (כגון מחזה סוף סמסטר שכונה "Doctor Which", והיווה סאטירה לסדרה "Doctor Who"). במסגרת בית הספר העניק לו המורה שלו לאנגלית, פרנק הלופורד, 10 מתוך 10 בכתיבה יצירתית. היה זה ה-10 מתוך 10 הראשון שנתן במשך כל קריירת הלימוד שלו. אדמס אמר שהוא זכר זאת במשך כל חייו, ושהדבר עזר לו להתמודד עם מחסומי כתיבה בהמשך.
בגיל 16 העלה אדמס עם כמה מחבריו את המחזה "יוליוס קיסר". לאחר ההופעה, התבדח אדמס על גובהו (אדמס התנשא לגובה של 1.83 מטר כבר בגיל 12, והפסיק לגדול כאשר היה בגובה של 1.96), ואמר שעדיף היה לו אחת הדמויות הייתה אומרת במקום המשפט: "ניפגש מתחת למגדל השעון", את המשפט: "ניפגש מתחת לאדמס".
ביוגרפיה > אוניברסיטה

בשנת 1971, לאחר התיכון, עבר אדמס לאוניברסיטת סנט ג'ון בקיימברידג'. אדמס טען שבחר באוניברסיטה זו בעקבות אהבתו למונטי פייתון, ורצונו להצטרף ל-Footlights Dramatic Club בו היו בעבר כמה וכמה סופרים אנגלים. לאחר שלא הצליח להתקבל למועדון, התחיל לכתוב ולהופיע בהצגות תיאטרון עם ויל אדמס (אין קשר משפחתי) ומרטין סמית'. ביחד הם הקימו קבוצה בשם אדמס-סמית'-אדמס. לאחר מספר הופעות התקבל אדמס למועדון. בשנת 1974 סיים אדמס תואר ראשון בספרות אנגלית.
חיים אישיים

אדמס היה אתאיסט, ואף על פי שלא ביטא עמדה זו בפירוש ב"מדריך הטרמפיסט לגלקסיה", ניתן לזהות בחלקים מכתיבתו עיסוק משועשע ולעיתים אירוני בענייני אלוהים ודת.
אדמס נישא ב-1991 לפרקליטה ג'ין בלסון, וב-1994 נולדה לזוג בת.
דאגלס אדמס נפטר ב-11 במאי 2001 מהתקף לב.
הנצחה

ב-9 במאי 2001, יומיים בלבד לפני מותו הפתאומי, נקרא אסטרואיד, אשר התגלה כבר ב-7 בפברואר 1998, על שם הגיבור המבולבל מסדרת מדריך הטרמפיסט לגלקסיה, ארתור דנט (שמו המדעי של האסטרואיד - 18610 Arthurdent).
ב-25 בינואר 2005, פרסם האיגוד האסטרונומי הבינלאומי רשימת גרמים שמימיים חדשים, הכוללת אסטרואיד חדש על שם דאגלס אדמס. שמו המדעי הוא 2001 DA42 אשר תואם את שנת הפטירה שלו, ראשי התיבות של שמו, והמספר הגורלי - 42.
ב-25 במאי חל יום המגבת לזכרו של אדמס, תאריך שנקבע כשבועיים לאחר תאריך פטירתו. ביום זה מעריצי הסופר ומוקירי זכרו לוקחים עימם מגבת לכל מקום שאליו הם הולכים. מקור המנהג בסדרת מדריך הטרמפיסט לגלקסיה, בה מתוארת המגבת כפריט בעל השימוש הרב ביותר שטרמפיסט יכול לשאת עמו בעת שיטוטיו ברחבי הגלקסיה.
ב-2006 הקדיש הביולוג והסופר ריצ'רד דוקינס את ספרו רב המכר "יש אלוהים?" לזכרו של אדמס.
קולדפליי הקדישו את השיר 42 לזכרו של דגלס אדמס.
ספרי "מדריך הטרמפיסט לגלקסיה"

מדריך הטרמפיסט לגלקסיה (The Hitchhiker's Guide to the Galaxy") (1979")
המסעדה שבסוף היקום (1980) ("The Restaurant at the End of the Universe")
החיים, היקום וכל השאר (1982) ("Life, the Universe and Everything")
היו שלום ותודה על הדגים (1984) ("So Long and Thanks for All the Fish")
לא מזיק ברובו (1992) ("Mostly Harmless")
שלושת הספרים הראשונים בסדרה תורגמו לעברית על ידי מתי ונגריק ודנה לדרר; שני האחרונים תורגמו על ידי גבי פלג.
לאחר מותו השלים אואן קולפר ספר סיום לסדרה מתוך כתבי היד של אדמס, שמו של הספר הוא "ועוד משהו". הספר תורגם לעברית על ידי עמנואל לוטם.
כל הספרים בסדרה יצאו לאור בהוצאת "כתר".
הספרים בסדרה "דירק ג'נטלי"

סוכנות הבילוש של דירק ג'נטלי (Dirk Gently's Holistic Detective Agency") (1987"). תרגום לעברית: דפנה ארנולד-עמית. הוצאת כתר, 1989
שעת התה הארוכה והאפלה של הנפש (1988) ("The Long Dark Teatime of the Soul"). תרגום לעברית: עמנואל לוטם. הוצאת כתר, 1991.
ספרים נוספים

The Meaning of Liff (עם ג'ון לויד): בספר מופיעים שמות של יישובים, בעיקר באיים הבריטיים אך לא רק בהם, וניתנת להם משמעות חדשה, כך שישמשו לתיאור רעיונות שלא זכו למילה משלהם בשפה.
The Deeper Meaning of Liff (עם ג'ון לויד): גרסה מורחבת של The Meaning of Liff, ובה גם היישוב Ashdod (הלא הוא אשדוד), ששמו נבחר לתאר כל עצם שבו מעשן מקטרת מקיש במקטרתו כדי לרוקנה מאפר הטבק (אפר, באנגלית Ash).
הזדמנות אחרונה לראות (יחד עם מארק קרווארדיין): עוסק במינים הנמצאים בסכנת הכחדה. תרגום לעברית: ירון בן עמי, הוצאת ידיעות אחרונות, 2004.
סלמון הספק: תופסים טרמפים בגלקסיה בפעם האחרונה, תרגמה מרב זקס-פורטל, הוצאת כתר, 2005.
פרויקטים נוספים

ספינת החלל טיטניק, משחק מחשב שנוצר ונכתב על ידי אדמס.
ספינת החלל טיטניק, ספר שנכתב על ידי טרי ג'ונס ועלילתו מתבססת על משחק המחשב באותו השם.
מדריך הטרמפיסט לגלקסיה: הסרט, המבוסס על עלילתו של הספר הראשון בסדרת "מדריך הטרמפיסט לגלקסיה" יצא לאקרנים בארצות הברית, ב־29 באפריל 2005, ובישראל ב־12 במאי 2005.
בשנת 2009 פורסם הספר ועוד משהו... שנכתב על ידי אואן קולפר באישור אלמנתו של אדמס. מדובר בחלק שישי לסדרת ספרי מדריך הטרמפיסט לגלאקסיה.
בשנת 2016 הופיע עיבוד טלוויזיוני לסדרת הספרים סוכנות הבילוש של דירק ג'נטלי שהופק והופץ על ידי נטפליקס, על ידי BBC אמריקה (חברה-בת של ה-BBC) ומספר חברות נוספות. יוצר הסדרה הוא מקס לנדיס. עונה שנייה לסדרה הופצה במהלך 2017.
הערות שוליים

↑  ריצ'רד דוקינס אף הקדיש לו את ספרו "יש אלוהים? האשליה הגדולה של הדת"
| --- | --- |
בקרת זהויות :  NLI: 987007305652505171  PLWABN: 9810669145205606  BIBSYS: 90196888  BNC: 000750942  BNE: XX1149955  BnF: cb11888092r (data)  CANTIC: a10667040  CiNii: DA07517784  GND: 119033364  ICCU: RAVV034417  ISNI: 0000 0000 8045 6315  LCCN: n80076765  LNB: 000057405  MusicBrainz: e9ed318d-8cc5-4cf8-ab77-505e39ab6ea4  NDL: 00430962  NKC: jn19990000029  NLA: 35163268  NLG: 202604  NLK: KAC200300379  NSK: 000010283  NTA: 068744307  RERO: 02-A002907983  RSL: 000002833  SELIBR: 230807  SNAC: w65h7md1  SUDOC: 026677636  Trove: 847711  VIAF: 113230702   WorldCat (עם VIAF): 113230702 
דאגלס אדמס בכנס בסן פרנסיסקו, 2000
קברו של דאגלס אדמס בלונדון
'Till I Collapse

| --- | --- |
 שיר בביצוע אמינם בהשתתפות נייט דוג
 מתוך האלבום The Eminem Show
 יצא לאור:  26 במאי 2002
 תאריך הקלטה:  2001
 סוגה:  היפ הופ ‏•‏‏ ראפ רוק
 שפה:  אנגלית
 אורך:  4:58
 חברת תקליטים:  אפטרמת' ‏•‏‏ שיידי ‏•‏‏ אינטרסקופ
 כתיבה:  מרשל מאת'רס, נתניאל הייל, לואיס רסטו
 לחן:  אמינם 
 הפקה:  אמינם
 
'Till I Collapse הוא שיר של הראפר האמריקאי אמינם בהשתתפות הראפר והזמר האמריקאי נייט דוג, שיצא לאור ב-26 במאי 2002, כחלק מאלבום האולפן הרביעי של אמינם, The Eminem Show. אף על פי שמעולם לא יצא כסינגל, השיר הופיע במצעדים מספר פעמים ברחבי העולם והוא השיר השלישי המושמע ביותר של אמינם בפלטפורמת ספוטיפיי, עם למעלה מ-2.15 מיליארד השמעות, נכון לפברואר 2025.
הצלחה מסחרית

אף על פי שלא יצא כסינגל, השיר התברג בכמה הזדמנויות במצעדים כאשר אלבומים אחרים של אמינם יצאו לאור. ב-2012 זכה השיר בתואר הפלטינה הכפולה מטעם איגוד תעשיית ההקלטות האמריקאי על מכירת 2,000,000 עותקים בארצות הברית. אחריו הגיעו חמישיות פלטינה ב-2018 ופלטינה מתומנת ב-2022.
בתרבות הפופולרית

כשהסינגל "Shake That" של אמינם (גם הוא בהשתתפות נייט דוג) יצא בשנת 2006, שירים שונים של אמינם נכנסו למצעדים ברחבי העולם בשנית באותו שבוע, ובהם "'Till I Collapse". השיר הגיע למקום ה-192 במצעד הסינגלים הבריטי ב-15 באפריל 2006. בשנת 2008, הופיע השיר בסדרת הטלוויזיה של רשת HBO,‏ De La Hoya/Pacquiao 24/7.
ב-2009, הופיע בפרסומת למשחק Call of Duty: Modern Warfare 2. הפרסומת העלתה משמעותית את מכירות ההורדות הדיגיטליות של השיר ברחבי העולם. בבריטניה, מכר השיר כמות מספקת של עותקים על מנת להיכנס מחדש באותו שבוע (21 בנובמבר 2009) למקום ה-73, ולקבוע שיא חדש במצעד. המתאגרף שיין מוזלי השתמש בשיר הזה כשיר הכניסה שלו לקרב מול פלויד מייוות'ר, וכך גם שיין קארווין בקרב שלו מול ג'וניור דוס סנטוס. מגיש ליגת ה-MLB ג'סי ליטש השתמש בשיר כמוזיקת הכניסה שלו במהלך עונת 2011. השיר שימש גם בקרדיטים של הבכורה של עונה 8 של סדרת הטלוויזיה "הפמליה". הוא שימש גם בספטמבר 2011 בטריילר ובפסקול של הסרט "פלדה אמיתית", ובטריילרים שונים לסרטו של אוליבר סטון "בלי חוקים". במהלך עונת 2013–2014 של ה-NBA, השיר שימש במהלך ההיכרות של קבוצת ברוקלין נטס. הוא נמצא בשימוש כבר מספר שנים על ידי מועדון הכדורגל הפורטוגלי בנפיקה ליסבון במשחקי בית כאשר הקבוצה נכנסת למגרש המשחקים כדי להתחמם.
מיקומי שיא

|   ‏‏‏  מצעדים ודירוגים (2006–2018)> מדינה |   ‏‏‏  מצעדים ודירוגים (2006–2018)> מצעד |   ‏‏‏  מצעדים ודירוגים (2006–2018)> מיקום שיא |   ‏‏‏  מצעדים ודירוגים (2006–2018)>  |
| --- | --- | --- | --- |
|  אירלנד | מצעד הסינגלים האירי | 77 |  |
|  ארצות הברית | בילבורד הוט 100 | - |  |
|  ארצות הברית | מצעד מכירות השירים הדיגיטליות | 35 |  |
|  הממלכה המאוחדת | מצעד הסינגלים הבריטי | 73 |  |
|  סלובקיה | ČNS IFPI | 100 |  |
|  קנדה | קנדה הוט 100 | - |  |
|  קנדה | מצעד השירים הדיגיטליים | 30 |  |
|  שוודיה | סוורייטופליסטן | 3 |  |
|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  אוסטרליה | מצעד הסינגלים האוסטרלי | 92 |  |
|  גרמניה | GfK – טופ 100 | 99 |  |
|  פורטוגל | מצעד הסינגלים הפורטוגזי | 170 |  |
נתוני מכירות

| מקום | תארים | מכירות |
| --- | --- | --- |
| דנמרק (IFPI Danmark) | פלטינה ×2 | 180,000 |
| גרמניה (BVMI) | זהב | 250,000 |
| איטליה (FIMI) | פלטינה ×2 | 100,000 |
| פורטוגל (AFP) | פלטינה ×2 | 80,000 |
| הממלכה המאוחדת (BPI) | פלטינה ×2 | 1,200,000 |
| ארצות הברית (RIAA) | פלטינה ×8 | 8,000,000 |
| דנמרק (IFPI Danmark) | פלטינה | 1,800,000 |
| יון (IFPI Greece) | פלטינה | 2,000,000 |